TAIZÉ Mga Sugyot 2019 Dili nato hikalimtan ang pagkamaabiabihon! [Sulat gikan sa Taizé] Ayaw kamo paghikalimot sa pag-abiabi ug mga dumuloong, kay pinaagi niini may nanagpakaamoma ug mga manolunda sa wala lang nila hibaloi. [Hebreo 13:2] 1
Ang Pilgrimage of trust, usa ka walay hunong nga sunodsunod nga mga miting sa mga young adult nga nagsugod sa Taizé pipila ka mga dekada ang milabay, nagpadayon karon sa tanang mga kontinente. Sa matag usa niining mga panagtigum, ang usa sa labing halandumon nga mga kasinatian mao ang pagkamaabiabihon, alang sa mga batan-on nga mga partisipante ug alang niadtong kinsa nagbukas sa ilang mga pultahan ngadto kanila. Niadtong Agosto 2018, nasuta namo pag-usab ang bili sa pagkamaabiabihon sa Hong Kong, panahon sa usa ka miting sa mga young adult gikan sa mga nasud sa tibuok Asya ug sa uban pa, lakip na ang mga nasod nga adunay panagbangi ug nga gihawanan gihapon sa mga samad sa kasaysayan sa panginahanglan sa pag-ayo. Pito ka gatus nga mga partisipante ang gikan sa lain-laing mga lalawigan sa mainland China. Ang presensya sa mga batan-on gikan sa daghang mga nasud ug ang pag-abiabi nga ilang nadawat sa mga pamilya sa Hong Kong usa ka timaan sa paglaum. Ang mga batan-ong mga Kristiyano sa Asya kasagaran mga gagmay nga mga minoriya sa mga katilingban nga nakaagi sa dali nga kausaban. Naningkamot sila nga makakuha'g kalig-on gikan sa ilang pagtuo kang Kristo ug pinaagi sa pagpuyo ingon nga mga igsoon sa Simbahan. Sukad pa sa European meeting sa Madrid, nagpadayon, sa tibuok nga tuig 2019, sa Taize, Beirut, Cape Town ug sa uban pang mga dapit, mas mapalandungon nato ang daghang bahin sa pagkamaabiabihon. Ang mosunod nga mga sugyot nakagamot sa pagtuo: gidapit nila ang mga Kristohanon sa pagkaplag sa tinubdan sa pagkamaabiabihon sa Dios. Kini nagdala kanato sa pagduhaduha sa imahen nga anaa kanato sa Dios. Ang Dios wala gayud nag-apil, apan nagdawat sa matag tawo. Ang mga kauban nakong brothers ug ako nakakita nga ang kasinatian sa pagkamaabiabihon naglangkob dili lamang sa mga Kristohanon gikan sa nagkalainlaing mga Simbahan, kondili mga magtutuo sa ubang mga relihiyon ug dili mga magtutuo. Diha sa taliwala sa mga kalisdanan karon, sa diha nga ang pagkawala sa pagsalig daw nakabaton og hataas nga sumbanan, magbaton ba kita sa kaisug, sa tanan nga magkauban, sa pagpuyo sa mga kinabuhi sa pagkamaabiabihon ug sa ingon nagtugot sa paglambo sa pagsalig? Br. Alois 2
Unang sugyot: Pagkaplag sa tinubdan'g pagkamaabiabihon sa Ginoo Gikan sa pagsugod sa kalibutan, ang Ginoo sa kanunay nagmugna ug naglihok niini sa misteryoso nga paagi. Kini mao ang namantala sa sugilanon sa paglalang ug pagsugod sa kalibutan nga makaplagan diha sa unang parte sa Bibliya. Ang Ginoo nagapamalandong sa mga butang nga iyang buot buhaton ug gipanalanginan kini: nakita sa Ginoo kung unsa ka maayo ang tibuok niyang mga buhat. Gibuhat kini sa Ginoo pinaagi sa iyang gugma. Bisan sa atong kagamay ug hamubo nga pagsabot kabahin sa Ginoo, ipadayon ta sa paghatag ug pagsalig diha kaniya tungod ug alang sa kasayuran nga ang Ginoo nagtinguha sa atong kalipay ug nag-abiabi kanatong tanan, nga walay mga kondisyon. Siya mao ang tinubdan sa pagkamaabiabihon. Dugang pa, pinaagi kang Kristo, ang Ginoo nagauban ug nahimong tawo susama kanato, aron sa pagpaamgo sa katawhan sa iyang bulawanong kaayo ug mainitong pagkamaabiabihon alang kanato. Kun ang pagkamaabiabihon sa Ginoo mabatian sa atong dughan: hinungdan nga kini mapaambit ngadto sa tibuok katawhan sa kalibutan. Atubangan sa nagkadaiyang kadaot sa atong panahon karon, nasinati ba nato ang kawad-on sa kadasig? Aron mahuptang buhi ang atong paglaum, magbansay kita sa pagdayeg sa tanang butang ug nilalang, inubanan sa paggamit sa atong tunhayay nga pagtuo.
Indibidwal man o grupo, basahon ta ang Bibliya, sugod sa Mga Ebanghelyo nga nagsaysay sa sugilanon sa kinabuhi ni Hesus. 3
Dili tingali nato masabtan ang tanan sa usa ka higayon; usahay kinahanglan nato pangitaon ang labaw pa. Ang paghiusa sa pagbasa sa Bibliya susama sa tubod nga buhing tubig nga nagatabang kanato sa atong pagpalambo sa pagsalig sa Ginoo. Ug siya mitindog ug miadto sa iyang amahan. Apan samtang didto pa siya sa halayo, nakita siya sa iyang amahan ug kini giabut ug kaluoy, ug midalagan ug migakos kaniya ug gihagkan siya. (Lucas 15:20) Unsa nga paagi nga kini nga sambingay nga atong makita diha sa Lucas 15:11-32 nagtudlo kanako mahitungod sa Dios sa pagkamaabiabihon? Ikaduhang sugyot: Mahimong matinagdanon sa presensiya ni Kristo diha sa atong mga kinabuhi Gitanyag sa Dios kanato ang pagkamaabiabihon, apan kini mao ang pinaagi sa atong walay-pugos nga pagtubag arun kini mahimo nga usa ka tinuod nga pakig-uban kaniya. Si Hesus nagpakita kanato nga ang Dios mao ang gugma, naghalad kanato sa panaghigalaay. Sa atong mapainubsanon, si Kristo nagbarug diha sa pultahan ug nanuktok. Sama sa usa ka kabus, siya naglaum ug nagpaabut sa atong pag-abi-abi sa iyang pagbalik. Kon ang usa ka tawo nag-abli sa pultahan alang kaniya, siya mosulod. Pinaagi sa usa ka yano nga pag-ampo, kita naghatag kaniya og dalan ngadto sa atong mga kasingkasing. Dayon, bisan dili nato mabati ang iyang presensya, si Kristo moabot ug mopuyo sulod kanato. 4
Ang pag-ampo sa simbahan, bisan alang lang sa usa ka higayon; ang paghatag ug panahon, sa gabii o sa buntag, uban sa walay laing katuyoan kay sa itugyan ang atong mga adlaw sa Ginoo - kini mao ang mga butang nga naglig-on kanato diha sa kinahiladman sa paglabay sa panahon. Ang paghinumdom sa atubangan ni Kristo usab nagpahigawas kanato gikan sa atong mga kahadlok - kahadlok sa uban, ang kahadlok sa dili maayo nga igo, ang pagkabalaka sa pag-atubang sa umaabot nga walay kasiguroan. Kon wala kita'y daghan nga panahon, makasulti kita ngadto ni Kristo mahitungod sa atong mga kaugalingon ug sa uban - kadto sa duol ug sa layo nga dapit - sa pipila ka mga pulong, ingon sa usa ka hunghong. Makasulti kita diha kaniya kon unsa ang anaa kanato ug unsa and dili nato kanunay masabtan. Ang mga pipila ka mga pulong gikan sa Bibliya mahimo usab magpabilin uban kanato sa tibuok adlaw. Ang Nabanhaw nga Kristo nagaingon: "Tan-awa, nagatindog ako sa pultahan ug nagatuktok; kon may magapatalinghug sa akong tingog ug moabli sa pultahan, kaniya mosulod ako ug makigsalo ako sa pagkaon uban kaniya, ug siya uban kanako. " [Ang Pinadayag 3:20] Unsay nakatabang kanako sa pagpaminaw kang Kristo? Unsa ang akong pagsabot sa "pag-abli sa pultahan" diha Kaniya? 5
Ikatulong sugyot: Dawaton nato ang atong mga gasa ug limitasyon usab Gidawat sa Dios ang tanan nga anaa kanato; busa kita, dawaton nato ang atong kaugalingon kung unsa ang naa kanato. Mao kini ang sinugdan sa pag-ayo na gikinihanglan para kanatong tanan. Mao kana ang sinugdanan sa pag-ayo nga gikinahanglan kaayo alang kanatong tanan. Daygon nato ang Dios tungod sa atong mga gasa. Atong abiabihon ang atong mga kahuyang ingon nga usa ka pultahan diin ang Dios mosulod kanato aron sa pagdala kanato sa dugang aron sa pagtabang kanato sa pag-usab sa atong mga kinabuhi. Buot sa Dios nga kitang tanan mahimong mag-abiabi sa atong kaugalingon. Ang pagdawat sa atoang limitasyon dili makapahunong kanato sa pag-atubang sa mga inhustisya, kabangis, ug ang pagpahimulos sa atong isig kaingon. Sa kasukwahi, ang pag-uyon sa atong mga limitasyon makahatag kanato ug kalig-on nga makigbisog uban sa kasingkasing nato nga mapasayloon. Ang Espiritu Santo, sama sa usa ka kalayo nga gitago sa kinahiladman sa atong pagkatawo, hinay-hinay kini nga mibag-o sa tanan sa sulod ug sa nagpalibot kanato nga supak sa kinabuhi. Aron madiskobre nato ang atong mga gasa ug makahibalo kita sa ato nga mga limitasyon, pangitaon nato ang tawo nga kasaligan ug andam maminaw og mamati, usa nga makatabang kanato palambo sa atong kinabuhi ug sa atong pagtoo. 6
Mahinungdanon usab nga maghatag kita og luna sa pagdayeg sa atoang pag-ampo. Naghiusa kini sa atong kinabuhi. Ang pag-ampo nga gi-awit dili kini, bisan pa human niini, padayon natong mabatyagan sa atong mga kasingkasing. "Umari kanako, kamong tanan nga nabudlay ug nabug- atan, ug papahulayon ko kamo. Isangon ninyo ang akong yugo diha kaninyo, ug pagtuon kamo gikan kanako; kay ako maaghop ug mapaubsanon sa kasing- kasing, ug makakaplag kamog pahulay alang sa inyong mga kalag. Kay masayon ang akong yugo, ug magaan ang akong luwan." [Mateo 11: 28-30] Unsa nga palas-anon-ug ug unsa nga kapahulayan ang gihisgotan ni Hesus? Unsa ang akong nakat-unan gikan Kaniya? Ikaupat nga sugyot: Pangitaa dinha sa simbahan ang luna sa panaghigalaay Sa pagpa-ambit sa atong pagsalig sa Dios sa uban, kita kinahanglan nga moadto sa mga dapit nga diin dili lang kita makakita sa pipila lang ka mga suod natong higala, apan usa ka panaghigalaay nga halapad ug mahilakip ang uban nga lahi kanato. Ang mga parokya ug lokal nga mga komunidad nagatigom sa mga nagkadaiyang henerasyon og mga tawo gikan sa lain-laing mga sosyal ug kultural nga mga kagikan. Adunay usa ka bahandi sa 7
panaghigalaay dinhi, usahay wala pa kini makaplagi ug masusi nga lagmit sab unta nga magamit pag-ayo. Kon ang matag lokal nga simbahan sama sa usa ka mapagabiabihon nga pamilya, diin kita mahimo nga magpuyo sa atong mga kaugalingon, uban sa atong mga kahingawa ug mga pangutana, nga walay kahadlok nga pagahukman. Ang Simbahan makita diin asa ang balanespirito santo mohapak sa iyang hangin, bisan diin ang panaghigalaay ni Kristo dayag nga modan-ag. Sa pipila ka mga nasud sa Habagatan, adunay mga gagmay nga Kristohanong Katilingban nga naghimo og panumpa o komitment alang sa uban, ilang mga kasilinganan o sa ilang mga balangay. Mahimo ba sila nga usa ka tinubdan sa inspirasyon sa ubang mga nasud? Maayo ang regular nga panagtigum sa mga gagmay nga mga grupo alang sa pag-ampo ug sa pagpa- ambit, apan suportahan usab nato ang kinabuhi sa mas dako nga Kristohanong katilingban nga anaa sa atong lungsod o balangay. Mahimo ba nga ang atong gagmay nga grupo matinagdanon, alang sa panig- ingnan, sa mga tawo nga mosimba sa Domingo apan wala mahibalo bisan kinsa didto? Gusto ni Kristo nga matapok ngadto sa usa ka communion kadtong tanan nga nahigugma ug mosunod kaniya, labaw pa diha sa kung unsa man nga relihiyon ang ilang gigikanan. lakip kita sa pagkama-abiabihon nga usa ka dalan ngadto sa panaghiusa. Dili ba mahimo sa pag-agni niadtong mga tawo sa atong duol bisan lahi ang ilang pagpahayag sa ilang pagtuo nga modungan sa pag- ampo kanato? 8
Apan sa duol sa krus ni Jesus nanagtindog ang iyang inahan, ug ang babayeng igsoon sa iyang inahan, ug si Maria nga asawa ni Clopas, ug si Maria Magdalena. Ug sa pagkakita ni Jesus sa iyang inahan ug sa tinun-an nga iyang hinigugma nga nanagtindog sa duol, siya miingon sa iyang inahan, "Babaye, tan-awa ang imong anak!" Unya miingon siya sa tinun-an, "Tan-awa ang imong inahan!" Ug sukad niadtong taknaa gidawat siya sa tinun-an ngadto sa iyang kaugalingong puloy-anan. [Juan 19: 25-27] Diha sa tiilan sa krus, usa ka bag-o nga pamilya ang natawo pinaagi sa kaugalingong gusto ni Hesus. Sa unsa nga paagi kita magpuyo karon isip mga kaigsoonan? Ikalima nga sugyot: Puy-an ang kamanggihatagon nga pagkamaabiabihon Ang pagkamaabiabihon sa Dios diha kanato kay usa ka hangyo. Mahimo ba nga kita modawat sa uban, nga dili sama sa atong gusto nga mahimo sila kun dili ang ilang pagka sila? Mahimo ba kita mga modawat sa ilang pagkamabiabiohon nga gikan sa ilang kaugalingong pamaagi ug dili sa atoa? 9
Mahimo unta kita nga mga tawo nga maabiabi, nga naay higayon sa pagpaminaw sa usa ka tawo, pag-awhag kanila sa kalan-on, nga moduol kita sa usa ka kabus nga tawo, nga adunay mabination nga mga pulong alang niadtong atong mahimamat.... Diha sa pag-atubang sa dakong hagit nga nagagikan sa paglangyaw, himoon nato nga motan-aw ug mga pamaagi kung asa ang pagkamaabiabihon mahimo nga isip usa ka oportunidad, dili lamang alang sa mga tawo nga gidawat apan alang usab sa mga tawo nga nagadawat. Bililhon ang kasinatian sa panag-atubang sa mga tawo - mahimo kita makapimanaw, sa panig- ingnan, sa istorya sa usa ka dumuloong o sa usa ka refugee. Ang pagdawat niadtong mianhi gikan sa mga laing dapit makatabang usab kanato sa pagsabut pa sa atong kaugalingon ug sa pagpalawom sa atong pagkatawo. Kinahanglan nga atong atimanon ang yuta. Kini nga makahibulongon nga planeta mao ang atong komon nga panimalay. Himoon nato kini nga maabiabihon ug usab alang sa umaabut nga mga kaliwatan. Bililhon ang pagtan-aw sa atong estilo sa kinabuhi, sa pagbuhat sa tanan arun sa paghunong sa mga pagpahimulos sa mga kapanguhaan, ug sa pakigbatok sa nagkalain-laing mga matang sa polusyon ug sa pagkunhod sa kinaiyahan. Kon kita anaa sa panaghiusa uban sa tanan nga gilalang, kita makakaplag sa hingpit nga kalipay nga nag-agos gikan niini. Ug kanila motubag ang Hari nga magaingon, 'Sa pagkatinuod, magaingon ako kaninyo, nga maingon nga gibuhat ninyo kini ngadto sa usa sa mga labing gagmay niining akong mga igsoon, gibuhat usab ninyo kini kanako.' [Mateo 25:40] 10
"Sa tanang mga butang gikapakita ko kaninyo nga ang mga maluyahon kinahanglan inyong tabangan pinaagi sa ingon nga pagbudlay, nga magahinumdum kamo sa pulong sa Ginoong Jesus, nga siya gayud mao ang nagsulti, 'Labi pang bulahan ang paghatag kay sa pagdawat.'" [Mga Buhat 20:35] Kanus-a ko nakasinati sa paghatag nga nakahatag nako og kalipay? Nakahibalo ba usab ako nga kinahanglan pud makadawat sa usa ka butang nga gikan sa uban? 11
Aron makabalo pa mahitungod sa Taizé Sa social media @taize 12